বজালী মহকুমাৰ অন্তৰ্গত বৰপেটা জিলাৰ চাপাৰবড়ি হাইস্কুলত মধ্যাহ্ন ভোজনৰ নামত চৰম অনিয়ম সংঘটিত হৈ থকাৰ অভিযোগ উত্থাপন কৰিছে স্থানীয় একাংশ লোকে।
জানিব পৰা মতে বিদ্যালয়খনৰ প্ৰধান শিক্ষক আইনুল হক চৌধুৰী আৰু স্থানীয় গাঁওবাসীৰ একাংশ আশীৰ্বাদপুষ্ট মুখিয়ালৰ সহায়ত সংঘটিত হৈ আছে এই ব্যাপক কেলেংকাৰী।
উল্লেখযোগ্য যে বিদ্যালয়খনত ছাত্ৰ-ছাত্ৰীৰ উপস্থিতি নগণ্য হ'লে প্ৰধান শিক্ষকৰ নিৰ্দেশ অনুযায়ী সেইদিনা বিদ্যালয়খনত বন্ধ ৰাখে মধ্যাহ্ন ভোজন। ছাত্ৰ-ছাত্ৰীসকলক মাহত মাত্ৰ তিনিদিন বা চাৰিদিন হে মধ্যাহ্ন ভোজন প্ৰদান কৰা হয় বুলি ছাত্ৰ-ছাত্ৰীৰ লগতে অভিভাৱকসকলে জানিবলৈ দিয়ে।
তাৰোপৰি মধ্যাহ্ন ভোজনৰ হিচাপ নিকাচ প্ৰধান শিক্ষক আৰু গাঁওখনৰ কিছু সংখ্যক লোকৰ সহায়ত চলি থকাৰো গুৰুতৰ অভিযোগ আনে একাংশ সচেতন লোকে।
এই সন্দৰ্ভত স্থানীয় ৰাইজে উৰ্ধতম কৰ্তৃপক্ষক অভিযোগ উত্থাপন কৰিছিল যদিও বিভাগীয় কৰ্তৃপক্ষই বিদ্যালয়খনৰ দালালৰূপী প্ৰধান শিক্ষকৰ বিৰুদ্ধে আজিলৈ কোনো ব্যৱস্থা গ্ৰহণ কৰা নাই বুলি অভিযোগ আনিছে।
ইফালে প্ৰধান শিক্ষকে মধ্যাহ্ন ভোজনৰ নামত বৃহৎ সংখ্যক ধন বছৰ বছৰ ধৰি স্থানীয় একাংশৰ সহযোগত আত্মসাৎ কৰি আছে। এই সন্দৰ্ভত ৰাইজে প্ৰধান শিক্ষক আইনুল হক চৌধুৰীক প্ৰশ্ন কৰিলে ভয় ভাবুকি প্ৰদান কৰে বুলিও একাংশই অভিযোগ উত্থাপন কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
